Diari Oficial de la Generalitat Valenciana


Sumari del DOGV 8493, del 25-02-2019 (2019/1591)

RESOLUCIÓ de 14 de febrer de 2019, del president de l'Institut Valencià de Cultura, per la qual es convoca la concessió d'ajudes per a la creació de guions de llargmetratges cinematogràfics en l'any 2019.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8493

Data del DOGV
:   25-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1591


Data del document
:   14-02-2019

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 14 de febrer de 2019, del president de l'Institut Valencià de Cultura, per la qual es convoca la concessió d'ajudes per a la creació de guions de llargmetratges cinematogràfics en l'any 2019. [2019/1591]  
Per l'Ordre 33/2016, de 18 de juliol, de la Conselleria d'Educació, Investigació, Cultura i Esport (DOGV 7832, 20.07.2016), s'estableixen les bases reguladores per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat (d'ara en avant ordre de bases reguladores).  
Per la seua part, el Pla estratègic de subvencions 2016-2019 de la Conselleria d'Educació, Investigació, Cultura i Esport, aprovat per la Resolució de 30 d'agost de 2016, del conseller d'Educació, Investigació, Cultura i Esport (DOGV 7865, 05.09.2016), estableix en el seu annex únic i dins de l'objectiu estratègic 2 de CulturArts Generalitat (ara Institut Valencià de Cultura, per la disposició final primera de la Llei 1/2018, de 9 de febrer, de la Generalitat, reguladora de l'Institut Valencià d'Art Modern), Foment de la creació artística, la línia de subvenció per a l'ajuda a l'escriptura de guions cinematogràfics.  
  
De conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), que estableix que les persones que ostenten la presidència dels organismes públics i entitats de dret públic seran les competents per a realitzar la convocatòria de les subvencions, així com d'acord amb l'article 2, punt 2, lletra l i l'article 4, punt 2, lletra j del Reglament d'organització i funcionament de CulturArts Generalitat, aprovat pel Decret 5/2013, de 4 de gener, i modificat a aquest efecte pel Decret 141/2014, de 5 de setembre, del Consell (DOGV 7355, 08.09.2014), en virtut dels quals correspon a la Presidència convocar i resoldre la concessió d'incentius, ajudes i subvencions de les diferents matèries culturals integrades en l'Institut Valencià de Cultura, resolc:  
  
  
Primer. Finalitat, objecte i condicions de les ajudes  
1. Convocar la concessió d'ajudes per a la creació de guions de llargmetratges cinematogràfics dels gèneres d'animació, ficció i documental, per a l'exercici 2019. La finalitat d'aquestes ajudes es ampliar les línies d'actuació i suport al sector audiovisual en l'àmbit competencial de la Generalitat, estimulant l'escriptura de guions cinematogràfics.  
  
2. Les ajudes es concediran, d'acord amb els principis de publicitat, transparència, objectivitat, igualtat i no discriminació i mitjançant el règim de concurrència competitiva, per als treballs realitzats que tinguen lloc entre l'1 de gener i el 30 de novembre de 2019, tots dos inclusivament. En conseqüència, no es podran presentar guions escrits amb anterioritat a l'1 de gener de 2019.  
3. Podran obtindre la condició de persones beneficiàries d'aquestes ajudes les persones físiques que desitgen fer el treball de creació del guió d'un llargmetratge cinematogràfic en l'àmbit competencial de la Generalitat, segons disposa l'article 2, punt 2.3.2, de l'ordre de bases reguladores.  
Això s'ha d'entendre d'acord amb el que preveu la línia de subvenció S6424000 dels pressupostos de la Generalitat per a 2019, aprovats per la Llei 28/2018, de 28 de desembre, de pressupostos de la Generalitat per a l'exercici 2019 (DOGV 8454, 31.12.2018), que correspon expressament a la promoció de l'escriptura de guions cinematogràfics per autors valencians.  
A aquest efecte, s'entén per valencians/valencianes els que són naturals de la Comunitat Valenciana i els ciutadans de la Unió Europea empadronats com a residents en aquesta comunitat amb una antiguitat mínima d'un any en la data que finalitze el termini de presentació de la sol·licitud.  
En cas d'haver estat empadronat com a resident en diferents municipis de la Comunitat Valenciana, es computaran els períodes corresponents sempre que siguen consecutius.  
En el cas que en un mateix projecte participen diferents autors, tots hauran de complir amb el que preveu aquest punt.  
4. No es podrà presentar més d'un projecte per sol·licitant.  
5. La concessió d'aquestes ajudes no és compatible amb l'obtenció d'altres ajudes diferents que puguen atorgar altres administracions públiques per a la creació del mateix guió de llargmetratge.  
6. No podran presentar-se a aquesta convocatòria projectes que es presenten a les convocatòries de desenvolupament i preparació de projectes de llargmetratges o de producció audiovisual de l'Institut Valencià de Cultura corresponents a 2019.  
  
Segon. Finançament de les ajudes, import màxim i nombre màxim d'ajudes  
1. D'acord amb l'esmentada Llei 28/2018, de 28 de desembre, de pressupostos de la Generalitat per a l'exercici 2019, les ajudes convocades s'imputaran al crèdit previst en la secció 09, entitat 00732, en la línia de subvenció S6424000, Ajuda escriptura de guions cinematogràfics, inclosa en el capítol IV del pressupost de l'Institut Valencià de Cultura, per import global màxim de 128.000,00 ?.  
  
Així mateix, aquest import podrà ser minorat quan, en el marc de les polítiques d'estabilitat pressupostària i sostenibilitat financera, s'adopten mesures de no disponibilitat que afecten els crèdits de la línia de subvenció que el finança.  
2. Es concedirà un màxim de setze ajudes de 8.000 - cadascuna.  
  
Quatre de les ajudes, com a mínim, seran per a projectes de guions de llargmetratges documentals, sempre que aquests projectes obtinguen un mínim de 25 punts, d'acord amb el que estableix l'article 3, punt 0.9.0.5, de l'ordre de bases reguladores.  
Si es presentaren menys de quatre projectes de guions per a documentals o són menys de quatre els que aconsegueixen el mínim de 25 punts, les ajudes romanents revertiran en la resta de projectes que per ordre de puntuació hagen superat els 25 punts.  
Dues de les ajudes, com a mínim, seran per a projectes de guions de llargmetratges d'animació, sempre que aquests projectes obtinguen un mínim de 25 punts, d'acord amb el que estableix l'article 3, punt 8.2.1.1, de l'ordre de bases reguladores.  
Si es presentaren menys de dos projectes de guions per a animació o són menys de dos els que aconsegueixen el mínim de 25 punts, les ajudes romanents revertiran en la resta de projectes que per ordre de puntuació hagen superat els 25 punts.  
  
Tercer. Presentació de sol·licituds  
1. El termini de presentació de sol·licituds serà de 20 dies hàbils a comptar des de l'endemà de la publicació de la present convocatòria en el Diari Oficial de la Generalitat Valenciana.  
2. Les sol·licituds s'hauran de dirigir a l'Institut Valencià de Cultura.  
Totes les sol·licituds es presentaran únicament per via telemàtica a través del registre electrònic accessible des del següent URL: http://ivc.gva.es/, per a això la persona sol·licitant haurà de disposar de qualsevol dels certificats o signatures electròniques que admet aquesta aplicació.  
En cap cas seran vàlids els documents als quals s'haja d'accedir mitjançant enllaços o adreces webs, corresponents a aplicacions o plataformes d'emmagatzematge, o a serveis d'allotjament d'arxius, i aquests documents es tindran per no presentats.  
3. Les sol·licituds s'hauran d'emplenar necessàriament de conformitat amb el model que s'adjunta com a annex I a aquesta convocatòria, i acompanyar dels documents o certificacions a què es fa referència en cada apartat del model de sol·licitud.  
La sol·licitud i la documentació que l'acompanye es presentaran en format digital a través de la presentació telemàtica.  
S'hauran de desenvolupar els següents punts:  
3.1. Declaració de les subvencions, ajudes, ingressos o recursos sol·licitats, percebuts o concedits i pendents de percepció per altres administracions o institucions públiques i privades per a la mateixa finalitat, justificant-ne documentalment la quantia (apartat C del model de sol·licitud).  
3.2. Declaració de minimis de l'exercici fiscal present i dels dos anteriors (apartat C del model de sol·licitud).  
3.3. Declaració responsable de no incórrer en cap de les prohibicions per a obtindre la condició de beneficiari especificades en els punts 2 i 3 de l'article 13 de la Llei 38/2003, de 17 de novembre, general de subvencions, en els termes previstos en l'article 13.7 del mencionat cos legal (apartat E del model de sol·licitud).  
3.4. Igualment, la sol·licitud s'haurà d'acompanyar de la documentació següent (apartat D del model de sol·licitud):  
a) Un exemplar dels documents següents:  
- Declaració de l'autor en la qual acredite la possessió dels drets en el cas que el guió estiga basat en una obra preexistent.  
  
- Qualsevol altra dada o document relacionats amb el projecte objecte de la sol·licitud que els interessats consideren convenient aportar.  
b) Un exemplar del projecte anònim, separat de la resta de documents/arxius, en el qual només ha de figurar el títol. En aquest exemplar no ha de figurar cap referència al guionista o empresa implicada. Si hi ha cap referència, el projecte quedarà exclòs de la convocatòria.  
  
El projecte inclourà:  
- Memòria explicativa.  
La memòria explicativa estarà composta per una sinopsi de principi a fi de tres pàgines com a màxim i una declaració d'intencions de l'autor també de tres pàgines com a màxim.  
Les intencions de l'autor comprenen les fonts d'inspiració, públic al qual va dirigit, missatges que continga el relat i referències cinematogràfiques que puguen resultar similars al que podria ser la plasmació d'aquest guió.  
- Mostra del treball per al qual se sol·licita l'ajuda, que consistirà en:  
Un tractament del guió amb una extensió mínima de 20 folis en el cas de llargmetratges de ficció i d'animació i una extensió mínima de 5 folis en el cas de llargmetratges documentals, i màxima de 40 folis en tots els gèneres. El tractament podrà ser seqüenciat, capitular o narratiu.  
  
El desenvolupament equivalent a cinc minuts del guió definitiu.  
El tractament i el desenvolupament es presentaran en la versió original en la qual es projecte redactar el guió.  
Si la versió original del guió no és en castellà, se n'haurà d'incloure a més el tractament i el desenvolupament en castellà.  
Si s'utilitzen l'estil, girs i vocables propis d'una determinada zona s'haurà d'especificar aquesta circumstància.  
El tractament del guió i el desenvolupament es presentaran en format de foli DINA4 i lletra courier new, grandària 12.  
3.5. En el cas que es tracte de persones sol·licitants que no són naturals de la Comunitat Valenciana, s'haurà d'aportar un certificat d'empadronament municipal que acredite la seua residència en aquesta comunitat amb una antiguitat mínima d'un any.  
4. D'acord amb el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques, en absència d'oposició expressa per part del sol·licitant (apartat F del model de sol·licitud), l'òrgan gestor del procediment estarà autoritzat per a obtindre directament les dades dels documents elaborats per qualsevol administració i que per a aquest procediment són les següents:  
- Dades d'identitat (DNI o document equivalent en cas d'estrangers).  
- Certificació de l'Agència Estatal d'Administració Tributària que acredite que es troba al corrent de les seues obligacions.  
- Certificació de la Tresoreria General de la Seguretat Social que acredite que es troba al corrent de les seues obligacions.  
- Certificació de la Direcció Territorial de la Conselleria d'Hisenda i Model Econòmic corresponent que acredite que es troba al corrent de les seues obligacions tributàries amb la Generalitat.  
En cas d'oposició a l'obtenció de les dades per l'Administració, serà l'interessat qui haurà d'aportar aquests documents.  
5. Si la sol·licitud d'iniciació no inclou totes les dades exigides o falta documentació, s'aplicarà el que preveu l'article 5.4 de l'ordre de bases reguladores i, en tot cas, l'esmena de la documentació s'haurà de presentar d'acord amb el que preveu el punt 2 del present resolc tercer.  
  
En cap cas podrà ser objecte de requeriment per part de l'Institut Valencià de Cultura, ni es podrà presentar, una vegada finalitzat el termini de presentació de sol·licituds, el tractament del guió, ni el seu desenvolupament, ni la memòria explicativa d'aquest.  
Sense perjudici d'això, l'òrgan instructor podrà requerir als sol·licitants que proporcionen qualsevol informació aclaridora que resulte necessària per a la gestió de la sol·licitud.  
6. L'Institut Valencià de Cultura cursarà les notificacions per la via electrònica a través de la carpeta ciutadana de la persona sol·licitant.  
  
Les notificacions electròniques s'ajustaran als termes que assenyalen els articles 40, 41 i 43 de la Llei 39/2015, d'1 d'octubre, del procediment administratiu comú de les administracions públiques, i la legislació complementària. En aquest sentit, si transcorren 10 dies naturals sense que l'interessat accedisca al seu contingut, s'entendrà que la notificació ha sigut rebutjada, però es considerarà efectuat el tràmit de notificació i se seguirà el procediment.  
7. Les dades de caràcter personal contingudes en l'imprés de sol·licitud podran ser incloses en un fitxer perquè siguen tractades per l'Institut Valencià de Cultura com a titular responsable del fitxer, fent ús de les funcions pròpies que té atribuïdes i en l'àmbit de les seues competències. Igualment els sol·licitants d'ajuda podran exercir els drets d'accés, rectificació, cancel·lació i oposició, tot això de conformitat amb el que disposa el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades.  
Es pot consultar la política completa de privacitat de l'IVC en l'adreça següent: http://ivc.gva.es/es/ivc/quienes-somos-ivc/aviso-legal/politica-de-privacidad.  
8. El contingut d'informació falsa o que no es corresponga amb la realitat en la sol·licitud suposarà que no siga valorada per part de la comissió tècnica de valoració i serà motiu de desestimació en la resolució dictada per l'òrgan competent. Igualment, podrà ser motiu de revocació de la subvenció concedida en el cas que ja haja sigut adjudicada.  
  
  
Quart. Comissió tècnica de valoració  
1. La comissió tècnica de valoració s'ajustara al que estableix l'article 6, punts 3.2 i 3.4, de l'ordre de bases reguladores. El seu nomenament es farà públic a través del web: http://ivc.gva.es/.  
2. Els representants d'organitzacions i associacions o experts independents de provada qualificació professional en el sector audiovisual de la comissió (analistes) informaran sobre els guions dels projectes presentats conforme als criteris de valoració que s'enumeren en el resolc cinqué de la present resolució.  
3. Els analistes realitzaran informes en els quals es reflectiran les fortaleses, febleses i possibilitats del projecte presentat, que es posaran únicament a la disposició dels respectius sol·licitants d'ajuda. Aquests informes contindran les puntuacions dels analistes en cadascun dels apartats que s'incorporaran a l'acta.  
4. La comissió tècnica de valoració, a la vista dels informes dels analistes, emetrà un informe que quedarà incorporat a les actes de la comissió i en què es deixarà constància de l'avaluació dels projectes, així com de la seua prelació de major a menor puntuació. En cas d'empat s'aplicarà el que disposa el punt 5 del resolc cinqué de la present resolució.  
Així mateix, l'informe esmentat contindrà la proposta de subvencions, de conformitat amb el que estableix el punt 5 de l'article 6 de l'ordre de bases reguladores.  
5. Qualsevol comunicació dels sol·licitants o dels interessats en els projectes presentats amb vocals de la comissió tècnica de valoració dels seus projectes amb la finalitat d'aportar apreciacions sobre aquests, sense haver sigut requerit formalment per a això per la comissió, comportarà l'exclusió del projecte de la convocatòria i l'arxivament de la corresponent sol·licitud; sense perjudici de qualsevol altra responsabilitat que es poguera derivar d'aquesta comunicació.  
  
Cinqué. Criteris de valoració. Puntuació mínima exigida  
1. Per a la valoració dels projectes presentats, fins a un màxim en conjunt de 40 punts, es consideraran els criteris següents:  
a) Guió de llargmetratge d'animació:  
- Premissa / originalitat: fins a un màxim de 10 punts.  
- Estil / tècnica: fins a un màxim de 5 punts.  
- Trama / desenvolupament: fins a un màxim de 10 punts.  
- Disseny / concepte: fins a un màxim de 10 punts  
- Personatges / caracterització: fins a un màxim de 5 punts.  
b) Guió de llargmetratge de ficció:  
- Premissa / originalitat: fins a un màxim de 10 punts.  
- Estil / tècnica: fins a un màxim de 10 punts.  
- Trama / desenvolupament: fins a un màxim de 10 punts.  
- Personatges: fins a un màxim de 10 punts  
c) Guió de llargmetratge documental:  
- Premissa / originalitat: fins a un màxim de 10 punts.  
- Estil / tècnica: fins a un màxim de 10 punts.  
- Trama / desenvolupament: fins a un màxim de 10 punts.  
- Persones / personatges: fins a un màxim de 10 punts.  
Es valorarà positivament, amb 0,5 punts, que la dona tinga un paper protagonista, sense que això supose que la valoració del guió supere els 40 punts.  
2. Els beneficiaris proposats d'aquestes ajudes seran els sol·licitants que obtinguen la màxima puntuació, sense perjudici de l'aplicació del que preveu el punt 2 del resolc segon de la present resolució.  
3. La proposta que eleve la comissió tècnica avaluadora no podrà incloure cap sol·licitud que no haja aconseguit una puntuació mínima en conjunt de 25 punts, ordenant-les en funció de la puntuació obtinguda.  
  
4. Definicions per a la valoració dels guions:  
- Premissa / originalitat: es valorarà la claredat, atractiu i solidesa de la premissa i l'originalitat de la proposta.  
- Estil / tècnica: adequació als estàndards de redacció i format del guió cinematogràfic i correcció gramatical, lèxica i ortogràfica.  
  
- Trama / desenvolupament: es valoraran aspectes com l'interés de la trama, la solidesa de l'estructura o la idoneïtat del ritme a l'estil de la pel·lícula.  
- Personatges: es valorarà la creació de personatges que desperten interés en el lector/espectador i l'evolució dels quals al llarg de la història siga coherent amb la pel·lícula que es pretén contar.  
- Disseny / concepte: es valorarà l'originalitat i la qualitat dels dissenys de tots els elements relacionats amb l'aspecte visual del projecte com personatges, expressions, postures, escenaris, grafisme, logotips, etc.  
- Paper protagonista de la dona: a l'efecte d'aquesta resolució, s'entén que la dona té un caràcter protagonista en un projecte quan es dona alguna de les circumstàncies següents:  
Que el guió tracte un tema vinculat o enfocat principalment a la dona.  
Que la protagonista principal siga una dona, sense que compartisca aquest caràcter protagonista amb cap personatge masculí.  
Quan hi haja més de dos protagonistes principals, que el nombre de protagonistes femenines siga superior al de protagonistes masculins.  
Això mateix serà aplicable als projectes de guions de llargmetratges d'animació.  
En els projectes de guions de documentals s'entendrà per protagonista la persona o persones que són objecte del documental.  
En els documentals no es consideren protagonistes les persones entrevistades si no són realment l'objecte de la història, sinó que es limiten a aportar testimoniatges per a il·lustrar el tema central. Si no hi ha protagonista, es valorarà únicament si tracta d'un tema vinculat o enfocat principalment a la dona.  
5. En cas que empaten a punts dos o més projectes en l'última de les posicions que done dret al titular a ser proposat com a beneficiari, es prendrà com a criteri l'ordre de presentació, i es proposarà com a beneficiari el que, atenent la data i l'hora, es presente en primer lloc en el registre electrònic. Si s'han realitzat diversos enviaments del mateix projecte, es tindrà en compte la data i l'hora de l'últim enviament que s'haja realitzat dins del termini per a presentar sol·licituds.  
  
  
Sisé. Resolució de la convocatòria. Terminis  
S'haurà d'ajustar al contingut de l'article 7 de l'ordre de bases reguladores, i el termini de resolució i publicació serà de sis mesos des de la publicació de la convocatòria. En tot cas, la resolució s'haurà de publicar en el Diari Oficial de la Generalitat Valenciana, d'acord amb el que disposa l'article 26 de la Llei general de subvencions en relació amb els articles 40 i 45 de la Llei 39/2015, d'1 d'octubre, del procediment administratiu comú de les administracions públiques, i en la pàgina web de l'Institut Valencià de Cultura, http://ivc.gva.es/. Les ajudes concedides es publicaran igualment en la Base de Dades Nacional de Subvencions (BDNS).  
Contra la resolució de concessió, que posarà fi a la via administrativa, es podrà interposar un recurs potestatiu de reposició davant del president de l'Institut Valencià de Cultura en el termini d'un mes a comptar des de l'endemà de la publicació, o directament un recurs contenciós administratiu davant dels jutjats contenciosos administratius de València, en el termini de dos mesos a comptar des de l'endemà de la publicació, sense perjudici de qualsevol altre que s'estime pertinent.  
  
En el cas que la convocatòria no siga resolta en el termini previst anteriorment, s'entendran desestimades totes les sol·licituds, sense perjudici de l'obligació de l'Administració de resoldre expressament continguda en la Llei 39/2015, d'1 d'octubre, del procediment administratiu comú de les administracions públiques.  
No obstant això, als beneficiaris se'ls informarà del caràcter de minimis de les ajudes concedides i que estan subjectes al Reglament 1407/2013, de la Comissió, de 18 de desembre de 2013 (DOUE L 352, 24.12.2013).  
  
Seté. Obligacions dels beneficiaris  
1. Seran obligacions dels beneficiaris:  
a) Comunicar per escrit a l'Institut Valencià de Cultura l'acceptació de l'ajuda en un termini no superior als quinze dies hàbils següents al dia de publicació de la resolució de concessió en el Diari Oficial de la Generalitat Valenciana, segons el model d'acceptació que acompanya la present convocatòria com a annex III, i facilitar les dades bancàries on les persones sol·licitants desitgen rebre l'import de l'ajuda, emplenant el model de domiciliació bancària que s'adjunta a la present convocatòria com a annex II.  
En cas de no presentar l'acceptació, es declararà que ha perdut el dret a la subvenció concedida.  
Sense perjudici d'això, la presentació de l'acceptació fora del termini establit constitueix una infracció administrativa, tal com recull l'article 56 de la Llei 38/2003, de 17 de novembre, general de subvencions, per la qual cosa comportarà l'aplicació de les sancions que corresponguen, d'acord amb el que preveu el punt 3 del resolc deu de la present resolució i la restant normativa aplicable.  
b) Els beneficiaris hauran de presentar una versió del guió del projecte subvencionat. Podran fer-ho fins al 30 de novembre de 2019.  
  
Se n'haurà de presentar obligatòriament una versió en valencià.  
Si la versió original no és en valencià, se n'haurà d'aportar, a més, un altre exemplar en la versió original.  
La presentació del guió i altra documentació que hagen d'aportar els beneficiaris, incloent-hi l'acceptació i la resta de documents relatius a la justificació, es realitzarà per registre telemàtic, tal com es preveu per a les sol·licituds en el punt 2 del resolc segon de la present resolució.  
  
c) Comunicar la declaració actualitzada sobre subvencions sol·licitades, percebudes o concedides i pendents de percepció per altres administracions o institucions públiques o privades per a la mateixa finalitat, justificant-ne documentalment la quantia.  
d) Fer constar, en cas de realització de la pel·lícula, el patrocini per a la realització del desenvolupament de l'Institut Valencià de Cultura, segons el manual d'identitat corporativa inclòs en la pàgina web de l'Institut Valencià de Cultura (http://ivc.gva.es/val/ivc-val/qui-som-ivc/logos-val).  
e) Justificar l'ús de la subvenció en la forma que s'indica en el resolc huité d'aquesta resolució, sotmetent-se a les actuacions de control financer que corresponen a la Intervenció General en relació amb les ajudes concedides, i a la resta d'obligacions a què, amb caràcter general, es refereix l'article 113 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015) per als beneficiaris de subvencions a càrrec dels pressupostos de la Generalitat.  
f) Participar en accions que organitze la Generalitat i els seus organismes dependents per a la promoció dels guions, com la Roda de Guions, E-Guions o qualsevol altra activitat.  
A més, els beneficiaris de les ajudes autoritzen la Generalitat i els seus organismes dependents per a realitzar amb els guions subvencionats accions de promoció a través de sessions de presentació dels guions, disposició dels guions en la pàgina web de la Generalitat i dels seus organismes dependents o qualsevol altra activitat que la Generalitat i els seus organismes dependents consideren necessària per a la difusió i promoció d'aquests.  
g) Trobar-se al corrent en el compliment de les seues obligacions tributàries i enfront de la Seguretat Social, de conformitat amb el que preveuen els articles 22 i 23 del Reglament de la Llei 38/2003, de 17 de novembre, general de subvencions, aprovat per Reial decret 887/2006, de 21 de juliol, cosa que haurà de quedar acreditada amb anterioritat a dictar-se la proposta de resolució de concessió de les ajudes.  
A aquest efecte, l'òrgan instructor comprovarà respecte de tots els beneficiaris la certificació positiva d'estar al corrent de les seues obligacions tributàries i enfront de la Seguretat Social, d'acord amb el que preveu el punt 4 del resolc tercer de la present resolució, a l'empara del que preveu l'article 28 de la Llei 39/2015, d'1 d'octubre, del procediment administratiu comú de les administracions públiques.  
  
En el cas que el sol·licitant s'haja oposat expressament a l'obtenció d'aquestes certificacions per l'Institut Valencià de Cultura, haurà d'aportar-les en els termes que preveu l'article 22 del Reial decret 887/2006, de 21 de juliol.  
2. Els beneficiaris hauran de complir les obligacions que amb caràcter general estableix l'article 14 de la Llei 38/2003, de 17 de novembre, general de subvencions.  
  
Huité. Justificació i pagament d'aquestes ajudes  
1. El pagament d'aquestes ajudes s'efectuarà per mitjà de transferència bancària segons el model de domiciliació bancària presentat juntament amb l'acceptació de l'ajuda, i es realitzarà prèvia justificació per part dels beneficiaris del compliment de les següents obligacions, que s'adjuntaran al model de justificació que acompanya la present convocatòria com a annex IV:  
- Presentació del guió en suport digital.  
Se n'haurà de presentar obligatòriament una versió en valencià.  
Si la versió original no és en valencià, se n'haurà d'aportar, a més, un altre exemplar en la versió original.  
- Declaració actualitzada sobre subvencions sol·licitades, percebudes o concedides i pendents de percepció, per part d'altres administracions públiques o institucions privades per a la mateixa finalitat.  
- Declaració responsable que les persones sol·licitants estan empadronades com a residents a la Comunitat Valenciana, llevat que es tracte de persones naturals de la Comunitat Valenciana (apartat B del model de justificació).  
Aquests documents es presentaran en el registre de l'Institut Valencià de Cultura en un termini no superior a un mes des de la finalització de l'activitat i, en tot cas, fins al 15 de novembre de 2019, d'acord amb els mitjans previstos en el punt 2 del resolc tercer.  
En cas de no aportar la justificació dins del termini assenyalat i en la forma prevista en la present resolució, el crèdit pressupostari quedarà anul·lat, i es perdrà el dret a cobrar l'ajuda concedida.  
No es concediran ampliacions de termini per a la justificació de les ajudes previstes en la present resolució.  
2. D'acord amb el que preveu l'article 171.1 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, no podrà realitzar-se el pagament de la subvenció si la persona beneficiària no es troba al corrent en el compliment de les seues obligacions tributàries i enfront de la Seguretat Social o té la condició de subjecte deutor per resolució de procedència de reintegrament; aquestes circumstàncies podran comportar la pèrdua del dret al cobrament de l'ajuda.  
  
Nové. Concurrència de fonts de finançament  
S'ajustaran al que estableix l'article 15 de l'ordre de bases reguladores, tenint en compte que les ajudes concedides mitjançant aquesta convocatòria estan acollides al règim de minimis establit en el Reglament UE 1407/2013, de la Comissió, de 18 de desembre de 2013 (DOUE L 352, 24.12.2013), relatiu a l'aplicació dels articles 107 i 108 del Tractat CE a les ajudes de minimis.  
  
Desé. Incompliments, criteris de graduació, responsabilitat i règim sancionador  
1. L'Institut Valencià de Cultura es reserva igualment la possibilitat de modificar o deixar sense efecte la subvenció en cas d'incompliment d'alguna de les obligacions imposades als beneficiaris en els resolcs seté i huité d'aquesta resolució, en els terminis i condicions assenyalades, observant sempre el principi de proporcionalitat a què es refereix l'article 17.3.n de la Llei 38/2003, de 17 de novembre, general de subvencions.  
2. Les resultes que es puguen produir per les renúncies i les minoracions que es puguen determinar, segons el que preveu el punt segon d'aquesta resolució, es podran disposar de conformitat amb el que disposa l'article 7.3 de l'ordre de bases reguladores.  
3. Les infraccions i sancions es resoldran de conformitat amb el que disposa l'article 19 de l'ordre de bases reguladores.  
  
Onzé. Annexos  
La present resolució inclou quatre annexos, que es detallen a continuació:  
- Annex I: Sol·licitud.  
- Annex II: Domiciliació bancària.  
- Annex III: Acceptació de la subvenció.  
- Annex IV: Justificació de la subvenció.  
  
Dotzé. Entrada en vigor  
La present resolució produirà efectes l'endemà de la publicació en el Diari Oficial de la Generalitat Valenciana.  
  
Tretzé. Recursos  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant del president de l'Institut Valencià de Cultura, en qualitat d'òrgan competent per a concedir les ajudes, en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu s'haurà de plantejar davant dels jutjats contenciosos administratius de València en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 14 de febrer de 2019. El president de l'Institut Valencià de Cultura: Vicent Marzà Ibáñez.